open-index/open-wikipedia-markdown huggingface dataset:
டையாக்சேன் டெட்ராகீட்டோன்

**டையாக்சேன் டெட்ராகீட்டோன்** *(Dioxane tetraketone)* என்பது C4O6  என்ற மூலக்கூற்று வாய்ப்பாடு கொண்ட ஒரு கரிமவேதியியல்  சேர்மமாகும். 1,4-டையாக்சேன்-2,3,5,6-டெட்ரோன் என்ற பெயராலும் இச்சேர்மம் அழைக்கப்படுகிறது. ஆக்சோ கார்பன் வகை சேர்மமான இச்சேர்மம் டையக்சேனின் நான்மடி கீட்டோனாகப் பார்க்கப்படுகிறது. மேலும், ஆக்சிரேண்டையோனின் வளைய இருபடியாகவும், கருத்தியலாக ஆக்சாலிக் அமிலத்தின் நீரிலியாகவும் கூட இதைப் பார்க்கிறார்கள்.

1998 ஆம் ஆண்டில் பாலோ சிட்ராசோலினியும் பிறரும் தொகுப்பு முறையில் இதைத் தயாரித்தனர். இதற்காக ஆக்சாலில் குளோரைடு அல்லது ஆக்சாலில் புரோமைடுடன் வெள்ளி ஆக்சலேட்டும் டையெத்தில் ஈதரும் சேர்த்து -15° செல்சியசு வெப்பநிலையில் வினைபுரியச் செய்தனர். தொடர்ந்து உருவாகும் கரைசலை தாழ்வெப்பநிலை மற்றும் அழுத்தத்தில் ஆவியாக்கி தயாரித்தனர். இச்சேர்மம் ஈதர் மற்றும் டிரைகுளோரோமெத்தேனில் கரைக்கப்பட்டு  −30 °செல்சியசு வெப்பநிலையில் உள்ளபோது நிலைத்தன்மையுடன் உள்ளது. ஆனால் 0 °செல்சியசு வெப்பநிலையில் 1:1  விகிதத்தில் கார்பனீராக்சைடு, கார்பனோராக்சைடுகளாகச் சிதைவடைகிறது. இச்சேர்மத்தின் நிலைத்தன்மையும் உறுதியும் கருத்தியல் முறைகளில் ஆய்வு செய்யப்பட்டன. 
  
## மேற்கோள்கள்

பகுப்பு:ஆக்சோகார்பன்கள்
பகுப்பு:கார்பாக்சிலிக் நீரிலிகள்
திவ்ய பாரதி (இயக்குநர்)

**திவ்ய பாரதி** தமிழகத்தைச் சேர்ந்த சமூக - அரசியல் செயற்பாட்டாளர் ஆவர். கக்கூஸ் என்னும் ஆவணப்படத்தினை இயக்கியதின் மூலம் பரவலாக அறியப்படுகிறார். இந்த ஆவணப்படத்தில் மனிதக்கழிவுகளை மனிதர்களே அள்ளும் துப்புரவு தொழிலாளர்களின் அவல நிலையை எடுத்துச் சொல்லியிருந்தார். இந்தப் படத்தை வெளியிடக் கூடாது என்று காவல்துறை தடைவிதித்து இருந்தது. தடையை மீறி படத்தை வெளியிடுவோம் என்று திவ்ய பாரதி தெரிவித்து இருந்தார். யூடியூபில்  படம் பதிவேற்றப்பட்டது.

2009 ஆம் ஆண்டு சட்டக்கல்லூரி மாணவியாக இருந்தபோது போராட்டத்தில் ஈடுபட்டதாக திவ்ய‌ பாரதி மீது வழக்குப்பதிவு செய்யப்பட்டது. இந்த வழக்கில் 8 ஆண்டுகளுக்கு பிறகு மாணவி திவ்ய பாரதி கைது செய்யப்பட்டார். மதுரை மாவட்ட நீதிமன்றம் நிபந்தனை ஜாமீன் வழங்கியது.

## தனிப்பட்ட வாழ்க்கை
1991 - ஆம் ஆண்டு மார்ச் மாதம் மதுரையில் பிறந்தவர்.

## உசாத்துணை
* News Immediate செய்தி
* புதிய தலைமுறை செய்தி

பகுப்பு:தமிழக சமூக - அரசியல் செயற்பாட்டாளர்கள்
பகுப்பு:1991 பிறப்புகள்
சோசப் இடமருகு

**சோசப் இடமருகு** (*Joseph Edamaruku*, 7 செப்டம்பர் 1934-29 சூன் 2006) கேரளா மாநிலத்தைச் சேர்ந்த இதழாளரும் புரட்சிகர இறைமறுப்பாளரும் ஆவார். ”கேரளசப்தம்” என்ற இதழின் டெல்லி பிரிவின் ஆசிரியராக இருபது ஆண்டுகள் பணியாற்றினார். ”தேரலி” என்ற மலையாள இதழின் நிறுவன ஆசிரியராவார்.

1995 ஆம் ஆண்டு முதல் 2005 ஆம் ஆண்டு வரை இந்திய பகுத்தறிவாளர் கழகத்தின் தலைவராக இருந்தார். பகுத்தறிவாளராக, இறைமறுப்பாளராக பல்வேறு மதம், தத்துவம் சார்ந்த 170க்கும் மேற்பட்ட நூல்களை எழுதியுள்ளார். ”த டைம் தேட் ரைசிடு தி டெம்பசுடு” (The Time that Raised the Tempest) என்ற இவரது தன் வரலாற்று நூல் கேரள அரசின் இலக்கிய விருதினைப் பெற்றுள்ளது. ஆபிரகாம் கோவூரின் புத்தகங்களை மலையாளத்தில் மொழிபெயர்த்து வெளியிட்டுள்ளார். இவரின் மகன் சானல் இடமருகு, பன்னாட்டு பகுத்தறிவாளர் கழகத்தின் தலைவராக உள்ளார்.

## வெளியிணைப்புகள்
* Indian Atheist Publishers 
* Obituary at www.dnaindia.com
* Obituary at www.newkerala.com 
*Stauch Rationalist - The Hindu

பகுப்பு:1934 பிறப்புகள்
பகுப்பு:2006 இறப்புகள்
பகுப்பு:இந்திய பகுத்தறிவாளர்கள்
பகுப்பு:இந்திய இறைமறுப்பாளர்கள்
பகுப்பு:மலையாள மக்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:கேரள எழுத்தாளர்கள்
பகுப்பு:மலையாள எழுத்தாளர்கள்
பகுப்பு:இந்திய மொழிபெயர்ப்பாளர்கள்
1580 இல் இந்தியா

**1580 இல் இந்தியாவில் **நடந்த நிகழ்வுகள்.

## நிகழ்வுகள்
* முதலாம் அலி அடில் ஷா              இறப்பிற்கு பிறகு, பிஜப்பூர் சுல்தானியத்திற்கு இரண்டாம் இப்ராஹிம் அடில் ஷா என்பவர் ஆட்சிக்கு வந்தாா்.
* குதுப் ஷாஹி வம்சத்தின் ஐந்தாவது சுல்தானாக முகமது குலி குதுப் ஷா ஆட்சிக்கு வந்தாா்.

## இறப்பு

## மரணங்கள்
*  முதலாம் அடில் ஷா, பிஜப்பூர் சுல்தான்
* கோல்கோண்டா ஆட்சியாளா் இப்ராஹிம் குலி குதுப் ஷா வலி இறந்தார் (1518 இல் பிறப்பு)

## மேலும் காண்க
* இந்திய வரலாற்றின் காலக்கோடு

## மேற்கோள்கள்

பகுப்பு:ஆண்டு வாரியாக இந்தியா
பகுப்பு:1580
பகுப்பு:16 ஆம் நூற்றாண்டில் இந்தியா
கே. என். எழுத்தச்சன்

**கே.என். எழுத்தச்சன்** (*K.N. Ezhuthachan*, 21 மே, 1911-28 அக்டோபர், 1981) இந்திய எழுத்தாளரும், மலையாள இலக்கியவாதியும் ஆவார். இவர் தமது சமசுகிருதக் கவிதை நூலான 'கேரளயுதயம்'க்கு சாகித்திய அகாதமி விருது பெற்றார். 1981-ஆம் ஆண்டு அக்டோபர் 28-ஆம் தேதி கோழிக்கோடு பல்கலைக்கழகத்தில் உரையாற்றும்போது மரணித்தார்.

## இளமைப் பருவம்

கேரள மாநிலத்தில் பாலக்காடு மாவட்டத்தில் செர்புலச்சேரி என்ற கிராமத்தில் பிறந்தார். இவர் வித்வான் தேர்வினை முடித்தபிறகு ஆசிரியப் பணியைத் தொடங்கினார். சிறிதுகாலம் மும்பையில் எழுத்தராகவும் சுருக்கெழுத்தராகவும் பணியாற்றினார். பின்னர் மலையாளம், சமசுகிருதம் மற்றும் ஆங்கிலத்தில் முதுகலைப் பட்டம் பெற்றார். 1953 இல் சென்னைப் பல்கலைக்கழகத்தில் விரிவுரையாளராகப் பணியாற்றிக்கொண்டு அங்கேயே முனைவர் பட்ட ஆய்வும் செய்தார். முனைவர் பட்டம் பெற்றபிறகு கோழிக்கோடு பல்கலைக்கழகத்தில் விரியுரையாளராகப் பணியில் சேர்ந்தார். மேலும், இவர் கேரள மாநில மொழிகள் மையத்தில் மூத்த ஆய்வு அதிகாரியாகவும், திராவிட மொழியியல் மையத்தில் ஆய்வாளராகவும், கோழிக்கோடு பல்கலைக்கழகத்தில் வருகைப் பேராசிரியராகவும் பணியாற்றினார்.

## இலக்கியப் பணி
இவர் மலையாளத்தில் சிறுகதைகள், கவிதைகள், கட்டுரைகள் என பல நூல்களை இயற்றியுள்ளார். இவர் மலையாள இலக்கணத் தொகுப்பான மலையாள இலக்கணக் கருத்தியல் வரலாறு என்ற நூலை வெளியிட்டுள்ளார்.

## எழுதிய நூல்கள்
### சிறுகதைகள்
* கதமாலிகா
* கதபூசனம்
* கதமஞ்சுசா

### கவிதைகள்
* குசுமோபகாரம்
* பிரதிசுனா
* கேரளாயுதயம் மகாகாவியம்

### கட்டுரைகள்
* இலையும் வேரும்
* கதிர்குலா
* உழுத நிலங்கள்
* எழிலம்பலா
* கிரணங்கள்
* தீபமாலா

### மொழிபெயர்ப்புகள்
* குறுந்தொகை
* கவிதைக்கொரு சதுகரனம்
* வேணிசம்கரம்

## மேற்கோள்கள்

பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:1911 பிறப்புகள்
பகுப்பு:1981 இறப்புகள்
பகுப்பு:சாகித்திய அகாதமி விருது பெற்ற மலையாள எழுத்தாளர்கள்
பகுப்பு:மலையாள மக்கள்
1577 இல் இந்தியா

**1577 இல் இந்தியாவில் நடந்த நிகழ்வுகள்**.

## நிகழ்வுகள்
* பாட்னா ராஜ்யத்தின் ஆட்சியாளா் நரசிங் தேவின் ஆட்சி முடிவுக்கு வந்தது.(1570 இல் தொடக்கம்)
* பாட்னா ராஜ்யத்தில் ராஜா அமீா் தேவின் ஆட்சி தாெடங்கியது. (வரை தொடர்கிறது 1581)

## பிறப்பு

## மரணங்கள்

## மேலும் காண்க
* இந்திய வரலாற்றின் காலக்கோடு

## குறிப்புகள்

இந்தியா
பகுப்பு:1570களில் இந்தியா
டிரையெத்தில் பாசுப்பேட்டு

**டிரையெத்தில் பாசுப்பேட்டு** *(Triethyl phosphate)* என்பது (C2H5)3PO4. என்ற மூலக்கூற்று வாய்ப்பாடு கொண்ட ஒரு கரிமச் சேர்மமாகும். இதுவொரு நிறமற்ற நீர்மமாகும். பாசுபாரிக் அமிலம் மற்றும் எத்தனாலின் மூவெசுத்தராக இது வகைப்படுத்தப்படுகிறது. எனவே இதை பாசுபாரிக் அமில டிரையெத்தில் எசுத்தர் என்று அழைக்க இயலும். 
அசிட்டிக் நீரிலி தயாரிப்பில் தொழில் சார்ந்த வினையூக்கியாக, பலபடி பிசின் சீர்திருத்தியாக, நெகிழியாக்கியாகப் (உதாரணம்:நிறைவுறா பாலியெசுத்தர்) பயன்படுவது இச்சேர்மத்தின் முதன்மையான பயனாகும். சிறிய தொழில்களில் இச்சேர்மம் ஒரு கரைப்பானாகப் பயன்படுகிறது. செல்லுலோசு அசிட்டேட்டு, தீச்சுடர் ஒடுக்கி, பூச்சிக் கொல்லிகள் மற்றும் பிற வேதிப்பொருட்கள் தயாரிப்பில் இடைநிலை விளைபொருள், பெராக்சைடுகளுக்கான நிலைநிறுத்தி, வினைல் பலபடி, நிறைவுறாபாலியெசுத்தர் உள்ளிட்ட நெகிழிகள் மற்றும் இரப்பருக்கான வலிமையூட்டும் முகவர் போன்ற பலவற்றை இதற்கு உதாரணமாகக் கூறலாம்.  
பூச்சிக் கொல்லிகள் தயாரிப்பில் டிரையெத்தில் பாசுப்பேட்டு ஒரு இடைநிலைப் பொருளாகத் தோன்றுகிறது.
  
## வரலாறு
19 ஆம் நூற்றாண்டுக்கு முன்னர் பிரெஞ்சு வேதியியலாளர் யீன் லூயிசு லாசாக்னே என்பவரிச்சேர்மத்தைப் பற்றிய ஆய்வுகளை மேற்கொண்டார்.
 
## மேற்கோள்கள்

பகுப்பு:கரிம பாசுபேட்டுகள்
பகுப்பு:கரைப்பான்கள்
பகுப்பு:நெகிழியாக்கிகள்
பகுப்பு:எத்தில் எசுத்தர்கள்
பகுப்பு:பாசுபேட்டு எசுத்தர்கள்
எச்டி 10180

ஐரோப்பிய விண்வெளி விஞ்ஞானிகள் **எச்டி 10180** என்ற விண்மீன் குறித்து சிலியில் உள்ள லாசில்லா என்ற இடத்தில் ஆய்வு மேற்கொண்டு வருகின்றனர். அதி நவீன தொழில் நுட்பத்துடன் கூடிய 3.6 மீட்டர் டெலஸ்கோப் உதவியுடன் இந்த ஆராய்ச்சி நடத்தப்பட்டு வருகிறது.

### 7 கிரகங்களுடன் புதிய சூரிய குடும்பம் கண்டுபிடிப்பு
இந்த நிலையில் எச்.டி. 10180 நட்சத்திரத்தை சுற்றி ஒரு புதிய சூரிய குடும்பத்தை கண்டுபிடித்தனர்.

அதில் 7 கிரகங்கள் உள்ளன. அவற்றில் 5 கிரகங்கள் மிக தெளிவாக தெரிகின்றன. அதில் ஒன்று சனி கிரகம் போன்ற தோற்றத்தில் உள்ளது. இவை தவிர மிக சிறிய அளவில் வெளி கிரகங்களும் உள்ளன.
இந்த புதிய சூரிய குடும்பம் பூமியில் இருந்து 127 ஒளி ஆண்டு தூரத்தில் உள்ளது. இது தற்போதுள்ள சூரியக் குடும்பம் போன்றே உள்ளது. அது குறித்து தொடர்ந்து ஆய்வுகள் நடந்து வருவதாக விஞ்ஞானி கிறிஸ்டோபே லோவிஸ் தெரிவித்துள்ளார்.

## மேற்கோள்கள்

பகுப்பு:விண்மீன்கள்
ஊராட்சி ஒன்றிய நடுநிலைப் பள்ளி, தேவனூர்

right|thumb|தேவனூர் ஊராட்சி ஒன்றிய நடுநிலைப்பள்ளி

**தேவனூர் ஊராட்சி ஒன்றிய நடுநிலைப் பள்ளி**  (*Panchayat Union Middle School Devanur*) இந்தியாவின் தமிழ்நாடு மாநிலம் சேலம் மாவட்டம் எடப்பாடி நகராட்சி  கொங்கனாபுரம் ஒன்றியம் தேவனூர் ஊராட்சியில் உள்ள ஒரு பள்ளியாகும். 1971 ஆம் ஆண்டு சூன் மாதம் 12 ஆம் தேதியன்று இப்பள்ளி தொடங்கப்பட்டது.  

## நிர்வாகம்
தமிழ்நாடு அரசின் தொடக்கக்கல்வித்துறையின் கட்டுப்பாட்டில் இப்பள்ளி செயல்படுகிறது.  உதவித் தொடக்கக்கல்வி அலுவலர்  இப்பள்ளியை நிர்வகிக்கிறார். ஒன்று முதல் எட்டாம் வகுப்பு வரையிலான வகுப்புகளில் இங்கு கல்வி பயிற்றுவிக்கப்படுகிறது.

## மாணவர்கள் மற்றும் ஆசிரியர்கள்
இப்பள்ளியில் நூற்றுக்கும் மேற்பட்ட மாணவர்கள் கல்வி பயின்று வருகின்றனர். ஒரு தலைமை ஆசிரியர், மூன்று பட்டதாரி ஆசிரியர்கள் மற்றும் மூன்று இடைநிலை ஆசிரியர்கள் பள்ளியில் பணியாற்றி வருகின்றனர்.

## கற்றல் கற்பித்தல் முறைகள்
ஒன்று முதல் நான்காம் வகுப்பு வரையுள்ள மாணவர்களுக்கு செயல்வழி கற்றல் முறையிலும் ஐந்தாம் வகுப்பு மாணவர்களுக்கு எளிய படைப்பாற்றல் கல்வி முறையிலும் ஆறு முதல் எட்டாம் வகுப்பு மாணவர்களுக்கு படைப்பாற்றல் கல்வி முறையிலும் கற்றல் கற்பித்தல் இப்பள்ளியில்  நடைபெறுகிறது. விளையாட்டு வழிக் கல்வி, கணினி வழிக் கல்வி, உடற்கல்வி, சுற்றுச்சூழல் கல்வி மற்றும் நன்னலக் கல்வி கற்பிக்கப்படுகிறது.

## மேற்கோள்கள்

## வெளி இணைப்புகள்
*https://m.youtube.com/channel/UCUUwJGeFgdsG2I8aAAJyMJg
*https://www.facebook.com/DevanoorPUMS/
பகுப்பு:சேலம் மாவட்டத்திலுள்ள அரசுப் பள்ளிகள்
பகுப்பு:துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்
புவியரிமானப் படிவுகள்

**புவியரிமானப் படிவுகள்** *(Terrigenous sediments)* என்பவை நிலப்பரப்புகளில் உள்ள பாறைகள் அரிக்கப்படுவதால் பெறப்பட்ட படிவுகளைக் குறிக்கிறது. அதாவது கடற்பகுதிக்கு எதிரான நிலப்பகுதி சூழலிலிருந்து இப்படிவுகள் உருவாகின்றன . மணல், சேறு, மற்றும் வண்டல் ஆகியனவற்றைக் கொண்டுள்ள இப்படிவுகள் ஆறுகளால் கடலுக்கு அடித்துவரப்படுகின்றன. பொதுவாக இப்பகுதிக்கூறுகள் அனைத்திற்கும் பாறைகளே மூலமாகும். இத்தகைய படிவுகள் கண்டத்திட்டுகளில் மட்டுமே பெரும்பாலும் படிகின்றன .

எரிமலைகள், பாறைகளின் காலநிலை, காற்று வீசுதலால் பெறப்படும் தூசு, பனியாறுகளால் அரைக்கப்படுபவை  மற்றும் பனிப்பாறைகளால் கடத்தப்படும் வண்டல் ஆகியவை இப்படிவுகளுக்கான ஆதார மூலத்தில் அடங்கும்.

இன்றைய சமுத்திரங்களில் உள்ள குறிப்பிடத்தக்க அளவிலான உப்புக்கு இப்புவி அரிமானப் படிவுகளும் ஒரு காரணமாகும். காலப்போக்கில் ஆறுகள் மேலும் மேலும் கடலுக்கு தாதுக்களைத் தொடர்ந்து கொண்டு செல்கின்றன. இச்செயல்முறையில்  நீர் ஆவியாவதால் கனிமங்கள் விட்டு செல்லப்படுகின்றன. உயிரியல் செயல்முறைகளால் குளோரின் மற்றும் சோடியம் தனிமங்கள் நுகரப்படுவதில்லை என்பதால் இந்த இரண்டு தனிமங்களும் கரைந்துள்ள கனிமங்களில்  மிகப்பெரிய பகுதியாக இருக்கின்றன .

## மேற்கோள்கள்

பகுப்பு:கடலியல்
பகுப்பு:படிவு அறிவியல்
அல்லைல்டிரைகுளோரோசிலேன்

**அல்லைல்டிரைகுளோரோசிலேன்** *(Allyltrichlorosilane)* என்பது Cl3SiCH2CH=CH2 என்ற மூலக்கூற்று வாய்ப்பாடு கொண்ட ஒரு கரிமசிலிக்கன் சேர்மமாகும். நிறமற்றதாகவும் வெள்ளை நிறங்கொண்டும் காணப்படும் இச்சேர்மம் குறைந்த உருகுநிலையைப் பெற்றுள்ளது .

அல்லைல் குளோரைடுடன் தாமிரம்-சிலிக்கன் கலப்புலோகத்தைச் சேர்த்து வினைபுரியச் செய்யும் நேரடிச் செயல்முறை அல்லது முல்லர்-ரோச்சோவ் செயல்முறை வழியாக இது தயாரிக்கப்படுகிறது .

டிரைகுளோர் சிலில் மற்றும் அல்லைல் தொகுதி என்ற இரண்டு தொகுதிகளுடன் ஓர் இருசெயல் சேர்மமாக இது செயல்படுகிறது. SiCl3 தொகுதி பெரும்பாலும் ஆல்ககால் பகுப்பு வினையில் ஈடுபட்டு டிரையால்காக்சியல்லைல்சிலேனைத் தருகிறது. இலூயிசு காரங்கள் முன்னிலையில் இவ்வினையாக்கி ஆல்டிகைடுகளை அல்லைலேற்றம் செய்கிறது.

## மேற்கோள்கள்

பகுப்பு:சிலேன்கள்
பகுப்பு:கரிமசிலிக்கன் சேர்மங்கள்
பகுப்பு:அல்லைல் சேர்மங்கள்
டைமெத்தில்டையீத்தாக்சிசிலேன்

**டைமெத்தில்டையீத்தாக்சிசிலேன்** *(Dimethyldiethoxysilane)* என்பது C6H16O2Si என்ற மூலக்கூற்று வாய்ப்பாடு கொண்ட ஒரு கரிமசிலிக்கன் சேர்மமாகும். பாலிடைமெத்தில்சிலாக்சோன் எனப்படும் சிலிக்கோன் பலபடிகளை உருவாக்கும் ஒரு முன்னோடிச் சேர்மமாக இது கருதப்படுகிறது.

கரிமத்தொகுப்பு வினைகளில் ஐதராக்சில், அமினோ குழுக்களை செயலொடுக்கம் செய்யும் ஒரு பயனுள்ள இடைநிலை சிலேனாக டைமெத்தில்டையீத்தாக்சிசிலேன் பயன்படுகிறது. இந்த சிலைலேற்றப் படிநிலை ஐதராக்சில், அமினோ குழுக்களை செயலொடுக்கம் செய்து பின்னர் அடுத்தடுத்த வினைகளை அனுமதிக்கிறது. செயலொடுக்கம் செய்யப்பட்ட இரு தொகுதிகளையும் தொடரும் நீராற்பகுப்பு வினையின் மூலமாக மீளப்பெற இயலும். நீர் எதிர்ப்பு மற்றும் வெளியிடும் பொருட்களைத் தயாரிக்கவும் தூள்களின் பாய்வை அதிகரித்தலிலும் டைமெத்தில்டையீத்தாக்சிசிலேன் பயன்படுத்தப்படுகிறது 
.

## மேற்கோள்கள்

பகுப்பு:சிலேன்கள்
பகுப்பு:கரிமசிலிக்கன் சேர்மங்கள்
பகுப்பு:ஒற்றைப்படிகள்
பகுப்பு:சிலில் ஈதர்கள்
கெச்.கோவிந்தையா

**கெச்.கோவிந்தையா** (*H. Govindaiah*, பிறப்பு: 1954) சிறந்த கன்னட மொழிக் கவிஞர். இவர் தலித் சங்கருச சபா(DSS) அமைப்பில் இணைந்து பஞ்சமா என்ற மாதமிருமுறை இதழை 1985 வரை நடத்தி வந்தார். இவர் மைசூர் பல்கலைக்கழகத்தில் பேராசிரியராகவும், கர்நாடக திறந்தநிலைப் பல்கலைக்கழகத்தின் துணைப் பதிவாளராகவும் பணியாற்றினார்.

## மேற்கோள்கள்

## மேலதிக வாசிப்புக்கு
* Satyanarayana, K & Tharu, Susie (2011) *No Alphabet in Sight: New Dalit Writing from South Asia, Dossier 1: Tamil and Malayalam*, New Delhi: Penguin Books.
* Satyanarayana, K & Tharu, Susie (2013) *From those Stubs Steel Nibs are Sprouting: New Dalit Writing from South Asia, Dossier 2: Kannada and Telugu*, New Delhi: HarperCollins India.

பகுப்பு:1954 பிறப்புகள்
பகுப்பு:கன்னட எழுத்தாளர்கள்
பகுப்பு:வாழும் மக்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:தலித் எழுத்தாளர்கள்
1581 இல் இந்தியா

**1581 இல் இந்தியாவில் **நடந்த நிகழ்வுகள்.

## நிகழ்வுகள்
* பிரான்சிஸ்கோ டி மாஸ்கரென்ஹாஸ் என்பவர்  போர்த்துகீசியம் இந்தியாவின் 13 துணை ரீஜண்ட்டாக (1584 வரை) பதவிக்கு வந்தாா்.

## பிறப்பு

## மரணங்கள்
*  சீக்கிய மதத்தின் பத்து குருக்களில் நான்காவது குருவான குரு ராம் தாஸ் (பிறப்பு: 1534) கோந்துவாலில் செப்டம்பர் 1இல் இறந்தாா்.  

## மேற்கோள்கள்

பகுப்பு:ஆண்டு வாரியாக இந்தியா
பகுப்பு:1581
1582 இல் இந்தியா

**1582 இல் இந்தியாவில் **நடந்த நிகழ்வுகள்.

## நிகழ்வுகள்
* ரேகின்கட் மசூதி நிறுவப்பட்டது 
* வதோதராவில் ஹஜிரா மக்பரா சமாதி கட்டப்பட்டது

## பிறப்பு

## மரணங்கள்
* முகலாயப் பேரரசில் பேரரசி பீகா பேகம் இறந்தாா். (1511 இல் பிறப்பு)

## மேலும் காண்க
* இந்திய வரலாற்றின் காலக்கோடு

## மேற்கோள்கள்

பகுப்பு:ஆண்டு வாரியாக இந்தியா
பகுப்பு:1582
1583 இல் இந்தியா

**1583 இல் இந்தியாவில் **நடந்த நிகழ்வுகள்.

## நிகழ்வுகள்
* ஜூலை 25 – குங்கோலிம் கிளர்ச்சி
* அக்பர் முகலாய வம்சத்திற்கு ஆட்சியை கைப்பற்றுவதற்க முன்பு, மூன்றாம் முசாஃபா் ஷா சிறையில் இருந்து தப்பித்து குஜராத்தில் சுருக்கமாக குஜராத்தின் முசாஃபிரி வம்சத்தை மீண்டும் நிறுவியுள்ளார்  
* 
* அலகாபாத் கோட்டையை பேரரசர் அக்பர் கட்டினாா்..

## பிறப்பு

## மரணங்கள்
* அக்பா் அவையில் இருந்த  ஜெஸ்டோட் மிஷனரியை சார்ந்த ரோடோல்போ அக்வாவிவா, இறந்தாா். (1550 இல் பிறந்தார்)

## மேலும் காண்க
* இந்திய வரலாற்றில் காலக்கோடு

## குறிப்புகள்

பகுப்பு:ஆண்டு வாரியாக இந்தியா
பகுப்பு:1583
யூனிசு டி சூசா

**யூனிசு டி சூசா** (Eunice de Sousa 1940 -2017) என்பவர் இந்திய ஆங்கிலப் பெண் எழுத்தாளர் ஆவார். ஆங்கிலக் கவிஞர், புதின ஆசிரியர், இலக்கியத் திறனாய்வாளர் எனவும் மதிக்கப்பட்டவர்.

## பிறப்பும் படிப்பும்

புனே நகரில் பிறந்து வளர்ந்த யூனிசு  டி  சோசா கோவன் கத்தோலிக்க மரபைச் சேர்ந்தவர். அமெரிக்காவின் வின்கான்சின் மார்க்கட் பல்கலைக் கழகத்தில் ஆங்கில இலக்கியம் படித்தார்.
மும்பை பல்கலைக் கழகத்தில் ஆய்வு செய்து முனைவர் பட்டம் 
பெற்றார்.

## பணிகள்

மும்பையில் உள்ள செயின்ட் சேவியர் கல்லூரியில் ஆசிரியர் பணியில் சேர்ந்து ஆங்கிலம் கற்பித்தார். ஒய்வு பெறும் காலம் வரை அந்தக் கல்லூரியில் ஆங்கிலத் துறைத் தலைவராக இருந்தார்.
கல்லூரியில் இலக்கியத் திருவிழா ஆண்டுதோறும் நடத்தினார். நாடகங்களில் இயக்குநராகவும் நடிகையாகவும் பங்களித்தார்.2001 இல் புதினங்கள் எழுதத் தொடங்கினார். குழந்தைகளுக்கான புத்தகங்கள் எழுதினார்.
மும்பை மிர்ரர் இதழில் கட்டுரைகள் எழுதி வந்தார்.  பழம் நூல்களைத் தொகுப்பதிலும் ஆர்வம் காட்டினார்.
2017 சூலைத் திங்கள் 29 இல் காலமானார்.

## படைப்புகள்

### கவிதைகள்

* பிக்ஸ் (1979)
* விம்மென் இன் டச் பெயின்டிங் (1988)
* வேஸ் ஆப் பிளாங்கிங் (1990)
* செலெக்டட் அண்ட் நியூ போயம்ஸ் (1994)

### புதினங்கள்

* டேஞ்சர்லோக் (2001)
* தேவ் அண்ட் சிம்ரன் (2003)

### பிற ஆக்கங்கள்

* இந்தியக் கவிஞர்களுடன் உரையாடல்கள் (2001)
* இந்திய பெண் கவிஞர்கள்:ஒரு தொகுப்பு (2001)
* பர்தா --ஒரு தொகுப்பு 
* பெண்களின் குரல்கள் --பத்தொன்பதாம் இருபதாம் நூற்றாண்டுகளில் ஆங்கில எழுத்தாக்கங்கள் 
* இந்திய ஆங்கில கவிதைகள் :தொகுப்பு 1829 முதல் 1947 வரை 
* சத்தியநாதன் குடும்ப ஆல்பம்.

## மேற்கோள்

பகுப்பு:இந்திய ஆங்கில எழுத்தாளர்கள்
பகுப்பு:இந்தியப் பெண் எழுத்தாளர்கள்
பகுப்பு:1940 பிறப்புகள்
பகுப்பு:2017 இறப்புகள்
இரத்தம் பதப்படுத்தலில் நிறப்பகுப்பியல்

குருதி பதப்படுத்தலில் நிறப்பகுப்பியல் (Chromatography in blood processing)என்பது  குருதிக்கணிகத்தைத் தூய்மிக்கவும் வேண்டிய புரதத்தைப் பிரித்தெடுக்கவும்  1984 களில்  இருந்து உதவுகிறது.குருதிக்கணிகம் என்பது இரத்தத்திலுள்ள நீர்மப் பகுதி.  இதில் கரைந்த புரதம், ஊட்டச்சத்துக்கள், அயனிகள்,பிற கரையும் பொருட்கள் காணப்படுகின்றன. இரத்தத்தில் காணப்படும் சிவப்பணுக்கள்,வெள்ளையணுக்கள்,  இரத்தத் தட்டுகள் ஆகியவை இந்த குருதிந்ர்ர்மத்தில் தான் மிதந்து கொண்டிருக்கும். குருதி நீரைத்  தூய்மைப்படுத்துவதின் நோக்கமே இரத்தத்திலுள்ள குறிப்பிட்ட பகுதிகளை பிரித்தெடுத்து அவற்றைச் சரிசெய்யவும் மறுசீரமைப்பு செய்து பயன்படுத்துவதற்காகத் தான். இந்தக் குருதிக் கணிகம்  பல்வேறு பகுதிகளால் உருவாக்கப் பட்டுள்ளது. அவற்றில் முதமையான ஒன்று புரத அல்புமின் என்று சொல்லக்கூடிய கருப்புபுரதம் ஆகும்.  இது மிக அதிகமாக தண்ணீரில் கரையக்கூடிய ஒரு புரதம். அது மட்டுமல்லாது இது நிலையானக் கட்டமைப்புக் கொண்டதும் ஆகும். இது  இயக்குநீர்கள்(இசைமங்கள்), நொதிகள்,கொழுப்பு அமிலங்கள், உலோக அயனிகள், மருந்துப் பொருட்களை கொண்டு செல்லும் போக்குவரத்து  ஊடகமாக செயல்படுகிறது. மறுசீரமைப்பும் மீட்டமைப்பும்  தவிர்க்க இயலாத சூழ்நிலையாகிய அறுவையின்போது  இரத்த  ஓட்டத்தை கட்டுபடுத்துவதில் முதன்மைப் பங்கு வகிப்பதால் மருத்துவ சிகிச்சைகளின்போது தூயக் குருதிக்கணிகம் பயன்படுத்தப் படுகிறது. அப்பழுக்கற்ற மிகவும்  தூயக் குருதிக்கணிகத்தைக் கையிறுப்பில் வைத்திருப்பதுஈன்றியமையாததாகும். குருதிக்கணிகம்  மாந்த உடலுக்குத் மிகவும் தேவையான ஒன்றாகும்.1980 களிலிருந்தே நிறப்பகுப்பியல் இரத்தப் பதப்படுத்தலுக்கும் தூய்மைப்படுத்தலுக்கும் உதவுகிறது.  அறுவைச் சிகிச்சைக்காக இரத்தத்தின் பகுதிகளைத் தூய்மைப்படுத்துவதில் இந்த நிறப்பகுப்பியல் மிகவும் பயனுள்ளதாக  அமைகிறது.

### நிறப்பகுப்பியலின் வளர்ச்சி
இரத்தத்தில் இருந்து குருதிக்கணிகத்தைப் பிரித்தெடுக்க நிறப்பகுப்பியல் முறை 1980 களின் தொடக்கத்தில் பயன்படலானது. சோன் பின்னப் பிரிப்பிற்கும் (1946) நிறப்பகுப்பியல் தொடங்கப் பட்ட வருடமாகிய 1983 க்கும் இடையில் இந்த முறை படிமலர்ந்தது. 1962இல் கிசுட்ரும் நிசுட்சுமனும் உருவாக்கிய செயல்முறை நடைமுறைக்கு வந்தது. இந்த முறை சோன் செயல் முறையில் இருந்து உருவாக்கப் பட்டதாகும். 1983 களில் நிறப்பகுப்பியல் முழு வடிவம் பெறத் தொடங்கியது. 1990 களில் செனலப்,  சி.எஸ்.எல். செயல்முறைகள் உருவாக்கப் பட்டன. இவை நிறபகுப்பியலைச் சில மாற்றங்களுக்குப் பிறகு, தம்முறைகளோடு இணைத்துக் கொண்டன.

## மேற்கோள்கள்

*
*
*

பகுப்பு:துப்புரவு முடிந்த திருவள்ளூர் மாவட்ட ஆசிரியர்கள் தொடங்கிய கட்டுரைகள்
பகுப்பு:குருதியியல்
பகுப்பு:நிறப்பகுப்பியல்
1584 இல் இந்தியா

**1584 இல் இந்தியாவில் **நடந்த நிகழ்வுகள்**.**

## நிகழ்வுகள்
* போர்த்துகீசியம் இந்தியாவின் 13 வது துணை பிாிவின் ஆட்சியாளராக பிரான்சிஸ்கோ டி மாஸ்கரென்ஹாஸின் ஆட்சிக்காலம் முடிவடைந்தது. (1581 முதல்)           
* போர்த்துகீசியம் இந்தியாவின் 14 வது துணை பிாிவின் அரசபிரதிநிதியாக  டுவெர்டே டி மெனிஜஸ் ஆட்சிக்கு வந்தாா். (1581 முதல்)   

## பிறப்பு

## மரணங்கள்

## மேற்கோள்கள்

## மேலும் காண்க
* இந்திய வரலாற்றின் காலக்கோடு

பகுப்பு:ஆண்டு வாரியாக இந்தியா
பகுப்பு:1584
1586 இல் இந்தியா

**1586 இல் இந்தியாவில் **நடந்த நிகழ்வுகள்.

## நிகழ்வுகள்
* குதுப்-உத்-தின் முஹம்மது கானின் கல்லறை, ஹஸீரா மக்பராவில் கட்டப்பட்டுள்ளது
thumb|250x250px|ஹஸீரா

## பிறப்பு
* பனாரசிதாஸ், சாிமல் சமன தொழிலதிபர் மற்றும் கவிஞர் (இறந்தார் 1643)

## இறப்புகள்
* முகலாய பேரரசர் அக்பரின் அவையில் ஆலோசகராகவும் மந்திரியாகவும் பணியாற்றிய பீர்பால் (பிறப்பு: 1528) இறந்தார்.

## மேற்கோள்கள்

பகுப்பு:ஆண்டு வாரியாக இந்தியா
பகுப்பு:1586
1587 இல் இந்தியா

**1587 இல் இந்தியாவில் **நடந்த நிகழ்வுகள்.

## நிகழ்வுகள்
* ஹாஜிப்பூரில் ஜாமியா மசூதி கட்டப்பட்டது
* ஆட்சியாளர் நர நாராயணின் இறப்புடன் கோச் இராச்சியம் முடிவுக்கு வந்தது. 

## பிறப்பு

## இறப்பு
* காமதா இராச்சியத்தின் பிரிக்கப்படாத கோச் வம்சத்தின் கடைசி ஆட்சியாளரான நர நாராயண் (பிறப்பு:1554) இறந்தார்.

## மேற்கோள்கள்

* 
* 

பகுப்பு:ஆண்டு வாரியாக இந்தியா
பகுப்பு:1587
1591 இல் இந்தியா

**1591 இல் இந்தியாவில் **நடந்த நிகழ்வுகள்.

## நிகழ்வுகள்
* குதுப் ஷாஹி வம்சத்தின் ஐந்தாவது ஆட்சியாளரான முகமது குலி குதுப் ஷா, 1591 ஆம் ஆண்டு தனது தலைநகரை கோல்கொண்டாவிலிருந்து புதிதாக உருவாக்கப்பட்ட ஐதராபாத்து நகரத்திற்கு மாற்றிய பிறகு சார்மினாரைக் கட்டினார்.

## பிறப்பு
* வைர வியாபாரியும், பிற்காலத்தில் முகலாயப் பேரரசர் ஔரங்கசீப்பின் கீழ் வங்காளத்தின் ஒரு முக்கிய சுபாதார் ஆன இரண்டாம் மீர் ஜும்லா பிறந்தார்.

## மரணங்கள்
* மெஹர்ஜி ராணா என்ற பார்சி ஆன்மீகத் தலைவர் மரணம் (1514)

## மேற்கோள்கள்

* 
* 

பகுப்பு:ஆண்டு வாரியாக இந்தியா
பகுப்பு:1591
செழியன் (ஒளிப்பதிவாளர்)

thumb|இயக்குநர் ஒளிப்பதிவாளர் செழியன்
**செழியன்** (*Chezhiyan*) தமிழ்த் திரைப்படத்துறையில் முன்னணி ஒளிப்பதிவாளர் ஆவார். இவர் கட்டுமானத் துறைப் பொறியியல் படிப்பை முடித்தபின் பி. சி. சிறீராமிடம் ஒளிப்பதிவாளராக தன் பணியைத் தொடங்கினார். இவர் தமிழ்நாட்டின் சிவகங்கையில் பிறந்தவர். கல்லூரி என்ற திரைப்படத்தின் அறிமுகமாகி, இயக்குநர் பாலாவின் பரதேசி திரைப்படத்தின் ஒளிப்பதிவாளராகி, அப்படத்தின் ஒளிப்பதிவுக்காக 2013 இல் இலண்டன் திரைப்பட விழாவில் சிறந்த ஒளிப்பதிவாளர் விருதினைப் பெற்றார்.

இவர் உலக சினிமா குறித்த நிகழ்வுகளைத் தொடராக 2005 முதல் 2007 வரை ஆனந்தவிகடனில் எழுதினார். இத்தொடர் ”உலக சினிமா” என்ற நூலாக வெளிவந்தது. கார்மோனியம் (2004) என்ற சிறுகதைக்காக கதா விருதினைப் பெற்றார். ”தமிழ்ச் சிறுகதைகளில் உளக்காட்சிகள்” (2004-2006) என்ற ஆய்வுக்காக இந்தியு அரசின் கலாச்சாரத் துறையின் விருது பெற்றுள்ளார். முன்னாள் குடியரசுத்தலைவர் அப்துல் கலாம், எழுத்தாளர் செயகாந்தன் ஆகியோர் பற்றிய ஆவணப் படங்களைத் தயாரித்துள்ளார். இசைப்பள்ளி ஒன்றைத் தொடங்கியுள்ளார். இதன் மூலம் தமிழ் மற்றும் ஆங்கிலம் வழியாக தெற்கத்திய இசையைக் கற்றுக்கொள்ள நூல்களை வெளியிட்டுள்ளார். தெற்கத்திய இசை, பேசும் படம், முகங்களின் திரைப்படம் ஆகிய பத்து தொகுதி நூல்களை வெளியிட்டுள்ளார். 2012இல் நார்வே தமிழ் சினிமா திருவிழாவில் ”கள்ளத் தோணி” குறும்படத்திற்கான சிறந்த ஒளிப்பதிவாளர் விருதினைப் பெற்றார். இவர் இயக்கிய டூலெட் தமிழ்த் திரைப்படம் 2018 ஆம் ஆண்டின் சிறந்த தமிழ்த் திரைப்படத்திற்கான தேசிய விருதினைப் பெற்றது.

## திரைப்படத்துறை
* *[[கல்லூரி (திரைப்படம்)|கல்லூரி]]* (2007)
* *[[ரெட்டச்சுழி (திரைப்படம்)|ரெட்டச்சுழி]]* (2010)
* *மகிழ்ச்சி* (2010)
* *[[தென்மேற்கு பருவக்காற்று (திரைப்படம்)|தென்மேற்கு பருவக்காற்று]]* (2010)
* *[[பரதேசி (2013 திரைப்படம்)|பரதேசி]]* (2013)
* *[[தாரை தப்பட்டை]]* (2016)
* *[[சவாரி]]* (2016)
* ''ஜோக்கர் (2016)
* டுலெட் (2017)

### குறும்படங்கள், ஆவணப்படங்கள்
* திருவிழா (2002)
* எல்லைகள் விசாரித்த எழுத்துக் கவிஞன் (2011)

## மேற்கோள்கள்

பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழ்த் திரைப்பட ஒளிப்பதிவாளர்கள்
பகுப்பு:தமிழ்நாட்டுத் திரைப்பட இயக்குநர்கள்
பகுப்பு:தமிழ்நாட்டுத் திரைப்பட ஒளிப்பதிவாளர்கள்
மகாவீரா

**மகாவீரா** அல்லது **மகாவீராச்சாரியர்** (Mahāvīra or Mahaviracharya), பண்டைய இந்தியாவின் மகதத்தில் பிறந்த, 9ம் நூற்றாண்டின் சமண சமய ஆச்சாரியரும் கணித அறிஞரும் ஆவார். இவர் கிபி 850ல் இயற்றிய *கணிதசாரசங்காரகம்*  அல்லது *கணித சார சம்கிரகா*  எனும் நூல் மிகவும் புகழ் பெற்றதாகும்.
மகாவீராச்சாரியர், இராஷ்டிரகூட மன்னர் முதலாம் அமோகவர்சன் என்பரால் ஆதரிக்கப்பட்டவர்.   இவர் கணித சாத்திரத்தையும், ஜோதிட சாத்திரத்தையும் வேறுபடுத்தியவர்.

## இதனையும் காண்க
* ஆச்சாரியர்
* இந்தியக் கணிதவியலாளர்களின் பட்டியல்

## அடிக்குறிப்புகள்

## மேற்கோள்கள்
*Bibhutibhusan Datta and Avadhesh Narayan Singh (1962). *[[History of Hindu Mathematics: A Source Book]]*.
*
*
*
*
*
*
*
* 

பகுப்பு:இந்தியக் கணிதவியலாளர்கள்
பகுப்பு:சமணத் துறை அறிஞர்கள்
அம்பை - 11 (நெல்)

**அம்பை - 11** (*ASD 11*) பிரபலமாக **ஒட்டு கிச்சிலி** (*Ottu kichili*) எனப்படும் இந்த நெல் வகை, **ஜி இ பி - 24** நெல் இரகத்தையும், **பீ டீ பி - 15** நெல் இரகத்தையும், (*GEB24 / PTB15*) இயற்கை முறையில் இணைச் சேர்த்து உருவாக்கப்பட்ட தமிழ்நாட்டின் நெல் வகையாகும்.

## வெளியீடு
தமிழக நெல்லை மாவட்டத்தின், அம்பையில் அமைந்துள்ள தமிழ்நாடு நெல் ஆராய்ச்சி நிறுவனம் (*Rice Research Station, Ambasamudram*), 1995 ஆம் ஆண்டு, இவ்வகை நெல்லை வெளியிடப்பட்டதாக அறியப்படுகிறது.

## காலம்
நீண்டகால நெற்பயிர்களில் ஒன்றான இது, 150 நாட்களில் அறுவடைக்கு வரக்கூடியதாக கருதப்படுகிறது. இதுபோன்ற நெடுங்கால நெற்பயிர்கள், முன் சம்பா, சம்பா, பின்சம்பா, தாளடி / பிசாணம், மற்றும் பின் பிசாணம் போன்ற பட்டங்கள் (பருவங்கள்) ஏற்றதாக கூறப்படுகிறது.

## சாகுபடி
நீர்ப்பாசன வசதியுள்ள, தமிழகத்தின் அனைத்து மாவட்டங்களிலும், சாகுபடி செய்ய உகந்தப் பகுதியாக கூறப்படும் அம்பை - 11 நெல் வகை, புதுச்சேரி ஒன்றியப் பகுதியிலும் சாகுபடி செய்ய பரிந்துரைக்கப்படுகிறது.

## சிறப்புப் பண்புகள்
* இந்த நெல் இரகம் ஒரு ஏக்கருக்கு 4500 கிலோவரை (* 4.5 t/ha*) மகசூல் தரக்கூடியது.
* இதன் நெற்பயிர், சாகுபடி செய்ய பிசாணப் பருவம் மிகவும் உகந்தது.
* காலங்கடந்த நடவு முறைக்கு ஏற்ற நெல் வகையாகும். 
* இந்நேல்லின் அரிசி, வெள்ளை நிறத்தில் மிதமான சன்ன வடிவில் காணப்படுகிறது.

## இவற்றையும் காண்க
* பாரம்பரிய நெல்
* இயற்கை வேளாண்மை
* வேளாண்மை

## மேற்கோள்கள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
சைத்தியம்

**சைத்தியம்** (chaitya) என்பது பௌத்தர்களின் வழிபாட்டு மண்டபம் அல்லது பிரார்த்தனை  கூடம் ஆகும். இதன் ஒரு முனையில் தூபி அமைந்திருக்கும். நவீன இந்தியக் கட்டிடக் கலை சாத்திர நூல்களில் இதனை சைத்திய கிரகம் எனும் கூட்டு வழிபாட்டு மண்டபம் அல்லது  பிரார்த்தனை மண்டபம் எனப்படுகிறது.

## வரலாறு

பெருமளவில் பௌத்த பிக்குகள் ஒன்றாகக் கூடி தங்கி புத்தரை வழிபாடு செய்யவும், தியானம் செய்வதற்காக சைத்தியங்கள் அமைக்கப்பட்டதாகக் கருதப்படுகிறது. அசோகர் காலத்திய  விராட்நகரில் அமைந்த சைத்தியங்கள்,  குகைகளை குடைந்து அமைக்கப்பட்ட குடைவரை சைத்திய மண்டபங்கள் பல தூபிகளுடன்  அமைக்கப்பட்டது

கிமு முதலாம் நூற்றாண்டில் பஜா குகைகளில் அமைக்கப்பட்ட மௌரியக் கட்டிடக் கலை நயத்தில் கட்டப்பட்ட பல தளங்களுடைன் கூடிய குடைவரை சைத்தியங்களில் மரக்கதவுகள், சன்னல்கள், பால்கனிகள் மற்றும் ஆண், பெண்களின் சிற்பங்களுடன்  நிறுவப்பட்டுள்ளது. சைத்தியத்தின் நடுவில் கௌதம புத்தரின் சிலை நிறுவப்பட்டுள்ளது.

நேபாளத்தில் பௌத்த சமயத்தைப் பின்பற்றும் செர்ப்பாக்கள், மகர்கள், தமாங் மற்றும் நேவாரிகளின் வழிபாட்டுத் தலமாக சைத்தியங்கள் கட்டப்பட்டது. 12ம் நூற்றாண்டின் தொடக்கத்தில், நேவாரி பௌத்த மக்கள் காட்மாண்டு சமவெளிகளில் உள்ள சைத்தியங்களில் ஐந்து தியானி புத்தர்களின் சிற்பங்களை வைத்து வழிபட்டனர்.

## புகழ் பெற்ற குடைவரை சைத்தியங்கள்
பாஜா குகைகள், கர்லா குகைகள் எல்லோரா,  அஜந்தா குகைகள், உதயகிரி, கந்தகிரி குகைகள், லலித்கிரி, உதயகிரி குகைகள், அவுரங்காபாத் குகைகள் மற்றும்  பாண்டவர் குகைகளில் உள்ள பௌத்த குடைவரை சைத்தியங்கள் புகழ் பெற்றது.

குறிப்பாக அவுரங்காபாத் குகைகள் மற்றும்  பல தூண்களுடன் செவ்வக வடிவில் சைத்தியங்கள் நிறுவப்பட்டுள்ளது.  இதன் உட்சுவர்கள் நன்கு  பொலிவூட்டப்பட்டுள்ளது. இதன் அனைத்து தூண்களில் மேல் போதிகை சிற்பங்களுடனும், தூணின் அடியில் கால்கள் மடித்து அமர்ந்த நிலையில் யானையின் சிற்பங்களுடனும் கூடியது.   சைத்திய மண்டபத்தின் கூரை அழகிய குடை வடிவில் அமைந்துள்ளது. இச்சைத்தியங்கள் 40 மீட்டர் நீளத்துடனும், 15 அகலத்துடனும், 15மீட்டர் உயரத்துடனும் அமைக்கப்பட்டுள்ளது.

## இதனையும் காண்க
* விகாரை
* புத்த விகாரம்
* தூபி
* தாது கோபுரம்
* வட்டதாகே
* அடுக்குத் தூபி

## அடிக்குறிப்புகள்

## மேற்கோள்கள்
**Total History and Civics.* A Morning Star Publishing. ICSE- IX standard.
*Dehejia, V. (1997). *Indian Art*. Phaidon: London. .

## வெளி இணைப்புகள்
* Evolution of Chaitya Halls compiled by students of School of Planning & Architecture, New Delhi

பகுப்பு:பௌத்த கட்டிடங்கள்
கராச்சியின் நகர்ப்புற போக்குவரத்து கழகம்

**கராச்சியின்  நகர்ப்புற போக்குவரத்து கழகம்** (**KUTC**), கராச்சி பெருநகரப் பகுதியில் சாலை போக்குவரத்து மற்றும் பொது போக்குவரத்தை திட்டமிட்டு ஒருங்கிணைப்பதற்கான ஒரு நகராட்சி நிறுவனம் ஆகும். கராச்சியின் தொடர்வண்டி, கராச்சியின் வெகுவிரைவு பேருந்து உட்பட மற்ற முக்கிய முயற்சிகளை எடுத்துள்ளது. அதே போல் நகரின் பல பொது போக்குவரத்து திட்டங்களுக்கும் ஆதரவளிக்கிறது.

## வரலாறு
க.ந.போ.க, 2008 மே 8 அன்று பாக்கித்தானின் பாதுகாப்பு மற்றும் பரிமாற்றம் ஆணைக்குழுவில் பொதுத்துறை நிறுவனமாக பதிவு செய்யப்பட்டது. இதில் பாக்கித்தான் தொடர்வண்டி நிறுவனத்திற்கு 60%, சிந்து அரசுக்கு 25%, மற்றும் கராச்சி மாவட்ட அரசுக்கு 15% பங்கும் உள்ளது.

## திட்டங்கள்
* கராச்சியின் வட்ட தொடர்வண்டி நிறுவனம்
* கராச்சியின் பெருநகரப்பேருந்து சேவை
* கராச்சியின் மெட்ரோ

## குறிப்புகள்

பகுப்பு:பாக்கித்தான் அரசு அமைப்புகள்
பியூட்டைரிக் நீரிலி

**பியூட்டைரிக் நீரிலி** *(Butyric anhydride)* என்பது (CH3CH2CH2CO)2O என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். பியூட்டனாயிக் நீரிலி என்ற பெயராலும் அழைக்கப்படும் இச்சேர்மம் நிறமற்ற நீர்மமாக உள்ளது. பியூட்டைரிக் அமிலத்தின் மணம் கொண்டிருக்கும் இச்சேர்மம் பியூட்டைரிக் அமிலம் காற்றில் இருக்கும் ஈரப்பதத்துடன் வினைபுரிவதால் உருவாகிறது. 
## பயன்பாடுகள்
இதன் வாசனை காரணமாக பியூட்டைரிக் நீரிலி  தேனீக்களை அதன் கூட்டிலிருந்து விரட்டுவதற்கான புகை உண்டாக்கப் பயன்படுத்தப்படுகிறது. 
## பாதுகாப்பு
எரியக்கூடியதாகவும், அரிக்கும் தன்மையுடனும் நீர் உணரியாகவும் இருப்பதால் பியூட்டைரிக் நீரிலியை பயன்படுத்துவதில் சிறிது கவனம் தேவை. 
## மேற்கோள்கள்

பகுப்பு:கார்பாக்சிலிக் நீரிலிகள்
காசில்

**காசில்** *(CuSil)* என்பது தாமிரம், வெள்ளி ஆகிய தனிமங்கள் சேர்ந்த கலப்புலோகத்தின் வர்த்தகப் பெயராகும். காப்பர் என்ற ஆங்கிலச் சொல்லின் முதலும் சில்வர் என்ற ஆங்கிலச் சொல்லின் முதலும் சேர்த்து இப்பெயர் உருவாக்கப்பட்டுள்ளது. 72% வெள்ளியும் 28% தாமிரமும் இக்கலப்புலோகத்தின் இயைபாகும். மோர்கான் அட்வான்சுடு மெட்டீரியல்சு என்ற நிறுவனம் இதை தயாரித்து விற்பனை செய்கிறது.

நல்லுருகற் கலப்புலோகமான இதை வெற்றிடப் பற்றாசிடலில் பயன்படுத்துகின்றனர். காசில் கலப்புலோகமும் காசில்-ஏ.பி.ஏ கலப்புலோகமும் வெவ்வேறானவையாகும். காசில்-ஏ.பி.ஏ கலப்புலோகத்தின் இயைபு வெள்ளி-63.0%, தாமிரம்-35.25% தைட்டானியம்-1.75% ஆகும்.

## மேற்கோள்கள்

பகுப்பு:அரிய உலோக கலப்புலோகங்கள்
கணேஷ் வாசுதேவ மாவ்லங்கர்

**ஜி. வி. மாவ்லங்கர்**  (Ganesh Vasudev Mavalankar)  (27 நவம்பர் 1888 – 27 பிப்ரவரி 1956), **தாதாசாகிப்** என மக்களால் அன்பாக அழைக்கப்பட்ட இவர், இந்திய அரசியலமைப்பு நிர்ணய மன்றத்தின் தலைவராகவும், பின் நாடாளுமன்ற மக்களவையின் முதல் மக்களவைத் தலைவராகவும் பணியாற்றியவர்.

## இளமை

பிரித்தானிய இந்தியாவின் பம்பாய் மாகாணத்தின் இரத்தினகிரி மாவட்டத்தில், மராத்தியக் குடும்பத்தில் 1888ல் பிறந்த மாவ்லங்கர், 1908ல் குசராத்து மாநிலத்தின் முன்னாள் தலைநகரான அகமதாபாத்தில் கல்லூரிப் படிப்பை முடித்தார்.
பின்னர் பம்பாய் சட்டக்கல்லூரியில் சட்டம் பயின்று, 1913 முதல் வழக்கறிஞர் தொழில் மேற்கொண்டார்.
மகாத்மா காந்தி, வல்லபாய் படேல்]] போன்ற இந்திய தேசிய காங்கிரசு தலைவர்களுடன் நெருங்கி பழகினார்.
மாவ்லங்கர் அகமதாபாத் நகராட்சி மன்ற உறுப்பினராக 1919 முதல் 1937 முடிய தொடர்ந்து தேர்ந்தெடுக்கப்பட்டார்.

## அரசியல்
இந்திய விடுதலை இயக்கத்தில் சேர்ந்த மாவ்லங்கர், பிரித்தானிய இந்தியா அரசிற்கு எதிராக,  மகாத்மா காந்தி அறிவித்த ஒத்துழையாமை போராட்டத்தில் பங்கெடுத்தார்.
1930ல் மகாத்மா காந்தியுடன் உப்புச் சத்தியாகிரகப் போராட்டத்தில் பங்கெடுத்தார்.  
1934ல் பம்பாய் மாகாணத்தின் சட்டமன்ற உறுப்பினர் தேர்தலில் தேர்ந்தெடுக்கப்பட்டார். பின்னர் 1937 முதல் 1946 முடிய பம்பாய் மாகாண சட்ட மன்ற சபாநாயகராகத் தொடர்ந்து செயல்பட்டவர். 
1946ல் மாவ்லங்கர் இந்திய மத்திய சட்டமன்ற உறுப்பினராகத் தேர்ந்தெடுக்கப்பட்டார். மேலும் மத்திய சட்டமன்ற சபாநாயாகராக 14-15 ஆகஸ்டு 1947 முடிய இந்திய விடுதலை வரை பணியாற்றினார்.

இந்திய விடுதலைச் சட்டம், 1947-ன் படி, ஏற்கனவே செயல்பட்டுக் கொண்டிருந்த இந்திய மத்திய சட்டமன்றமும், இந்திய மாகாணங்களின் சட்டமன்றங்களும் தொடர்ந்து இயங்க சட்டபூர்வ தகுதி வழங்கப்பட்டது.
விடுதலை இந்தியாவுக்கான புதிய அரசியல் அமைப்பு சட்டம் இயற்றுவதற்கான தேவை குறித்து 20 ஆகஸ்டு 1947 அன்று அமைக்கப்பட்ட குழுவின் தலைவராக மாவ்லங்கர் நியமிக்கப்பட்டார். மாவ்லங்கர் குழுவின் பரிந்துரையின் படி, இந்திய மத்திய சட்டமன்றமே 
இந்திய அரசியலமைப்பு நிர்ணய மன்றமாக செயல்பட்டது. 17 நவம்பர் 1947ல் மாவ்லங்கர் இந்திய மத்திய சட்டமன்றத்தின் சபாநாயகராக தேர்ந்தெடுக்கப்பட்டார்.
25 நவம்பர் 1949ல் அம்பேத்கரால் பரிந்துரைக்கப்பட்ட இந்திய அரசியலமைப்புச் சட்டம், இந்திய மத்திய சட்டமன்றத்தால் ஏற்றுக் கொள்ளப்பட்டதன் அடிப்படையில், தற்காலிக இந்திய நாடாளுமன்றம் நிறுவப்பட்டது. முதல் இந்தியப் பொதுத் தேர்தல் நடைபெறும் வரை மாவ்லங்கர் தற்காலிக இந்திய நாடாளுமன்ற சபாநாயகராக தொடர்ந்து பணியாற்றினார்.

15 மே 1952ல் நடைபெற்ற முதல் இந்தியப் பொதுத் தேர்தலில், மாவ்லங்கர், அகமதாபாத் மக்களவைத் தொகுதியிலிருந்து, நாடாளுமன்ற மக்களவைக்குத் தேர்ந்தெடுக்கப்பட்டார். மாவ்லங்கர் இந்திய நாடாளுமன்ற  முதல் மக்களவைத் தலைவராகவும்  13 ஜனவரி 1956 முடிய பணியாற்றினார். 27 பிப்ரவரி 1956ல் இருதய நோயினால் அகமதாபாத் நகரத்தில், தமது 67வது வயதில் மறைந்தார்.

## மேற்கோள்கள்

## வெளி இணைப்புகள்
* An image of G.V. Mavalankar with his wife and son Balkrishna Mavalankar, Bombay, 12 May 1953

பகுப்பு:1956 இறப்புகள்
பகுப்பு:1888 பிறப்புகள்
பகுப்பு:மராத்தியர்கள்
பகுப்பு:இந்திய அரசியல்வாதிகள்
பகுப்பு:இந்திய விடுதலைப் போராட்ட வீரர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:1ஆவது மக்களவை உறுப்பினர்கள்
பகுப்பு:இந்திய அரசியலமைப்பு நிர்ணய மன்ற உறுப்பினர்கள்
ஆடுதுறை - 8 (நெல்)

**ஏ டி டீ - 8** (*ADT 8*) பிரபலமாக **வெள்ளை சிறுமணி** (*White Siruman*) என்றழைக்கப்படும் இந்த நெல் வகை, 
**மொலகோலுக்குலு**, மற்றும் **[[ஆடுதுறை - 2 (நெல்)|ஆடுதுறை - 2]]** (*Molagalagulu / ADT 2*) என இரு நெல் வகைகளை இணைத்து உருவாக்கப்பட்ட தமிழ்நாட்டின் நெல் வகையாகும்.

## வெளியீடு
தமிழக தஞ்சை மாவட்டத்தின், ஆடுதுறையில் அமைந்துள்ள தமிழ்நாடு நெல் ஆராய்ச்சி நிறுவனம் (*TRRI*), 1930 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.

## காலம்
நீண்டகால நெற்பயிர்களில் ஒன்றான இது, 150 நாட்களில் அறுவடைக்கு வரக்கூடியதாக கருதப்படுகிறது. இதுபோன்ற நெடுங்கால நெற்பயிர்கள், முன் சம்பா, சம்பா, பின்சம்பா, தாளடி / பிசாணம், மற்றும் பின் பிசாணம் போன்ற பட்டங்கள் (பருவங்கள்) ஏற்றதாக கூறப்படுகிறது.

## சாகுபடி
நீர்ப்பாசன வசதியுள்ள, தமிழகத்தின் அனைத்து மாவட்டத்திலும், மற்றும் புதுச்சேரி ஒன்றியப் பகுதியிலும் சாகுபடி செய்ய பரிந்துரைக்கப்படுகிறது. மேலும், தாளடிப் பருவத்தில் பிரதானமாக பயிரிடப்படும் இந்நெல் வகை, திருச்சிராப்பள்ளி மாவட்டப் பகுதிகளில் மானாவாரி சாகுபடிக்கு உகந்ததாக உள்ளது.

## சிறப்புப் பண்புகள்
* இந்த நெல் இரகம், ஒரு ஏக்கருக்கு 3300 கிலோவரை (* 3.3 t/ha*) மகசூல் தரக்கூடியது.
* இதன் தானியமணிகள், தடித்து குட்டையாக உள்ளது.
* இந்நேல்லின் அரிசி, வெள்ளை நிறத்தில் காணப்படுகிறது.
* இந்த நெற்பயிர், முன்சம்பா, மற்றும் தாளடி பருவத்திற்கு மிகவும் ஏற்றது.

## இவற்றையும் காண்க
* பாரம்பரிய நெல்
* இயற்கை வேளாண்மை
* வேளாண்மை 
 
## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
ஆக்டேவ் சானுட்

**ஆக்டேவ் சானுட்** (**Octave Chanute**, பெப்ருவரி 18, 1832 - நவம்பர் 23, 1910) என்பவர் ஓர் அமெரிக்க கட்டுமானப் பொறியாளரும் வான்பறத்தலின் முன்னோடியும் ஆவார்.  இவர் பிரான்சில் பிறந்தவர்.  தமது வாழ்நாளில் பல்வேறு வான்பறத்தல் ஆர்வலர்களுக்கு ஊக்கமும் உதவியும் அளித்தவர் ஆவார்; ரைட் சகோதரர்களுக்கும் இவர் ஆலோசனைகளையும் அவர்களது வான்பறத்தல் சோதனைகளைப் பற்றி பதிப்பிக்கவும் உதவியிருக்கிறார்.  அவர் மறைவின்போது வான்வழிப் பறத்தல் மற்றும் காற்றைவிடக் கனமான பறக்கும் இயந்திரங்களின் தந்தை எனப் புகழப்பெற்றார்.

## உசாத்துணைகள்

பகுப்பு:1832 பிறப்புகள்
பகுப்பு:அமெரிக்கப் பொறியியலாளர்கள்
பகுப்பு:வானூர்தியியல் முன்னோடிகள்
பகுப்பு:1910 இறப்புகள்
பி. எம். சிறீகண்டையா

**பி. எம். சிறீகண்டையா** (*Belluru Mylaraiyya Srikantaiah*; 3 சனவரி 1884- 5 சனவரி 1946) என்பவர் இந்தியாவைச் சேர்ந்த கன்னட எழுத்தாளர், நூலாசிரியர், மொழிப்பெயர்ப்பாளர் மற்றும் பேராசிரியர் ஆவார். இவர் நவீன கன்னட இலக்கியத் தந்தை எனக் கருதப்படுகிறார். இவர் அறுபதுக்கும் மேற்பட்ட ஆங்கிலக் கவிதைகளை கன்னட மொழிக்கு மொழிப்பெயர்த்தார். 'கன்னடத பாவூடா' என்ற கவிதையில் கன்னடக் கொடி அல்லது கன்னடப் பதாகை என்னும் கருத்தாக்கத்தை வெளிப்படுத்தினார்.

## பிறப்பும் படிப்பும்

கருநாடகா மாநிலம் தும்கூர் மாவட்டத்தில் சம்பிக் என்னும் ஊரில் பிறந்தார். சிறீரங்கப்பட்டனம், மைசூர் ஆகிய இடங்களில் கல்வி பயின்று, பெங்களூருவில் உள்ள கல்லூரியில் இளங்கலைப் பட்டமும் சென்னைக் கல்லூரியில் முதுவர் பட்டமும் பெற்றார்.

## பேராசிரியராக

பி. எம். சிறீகண்டையா, மைசூர் மகாராசா கல்லூரயில் விரிவுரையாளராகச் சேர்ந்து 25 ஆண்டுகள் தொடர்ந்து பணி ஆற்றினார். பின்னர் பெங்களூருவில் சென்ட்ரல் கல்லூரியிலும் வேதரன்ய கல்லூரியிலும் பணி செய்தார். மைசூர் பல்கலைக் கழகத்தில் மதிப்புறு பேராசிரியராக இருந்தார்.

## படைப்புகள்

* கடாயுத்த நாடகம்
* அஸ்வத்தாமன்
* ஒங்கன சுகலு

### மொழிப்பெயர்ப்புகள்

* ஆங்கில கீத்தகலு(1921)
* லீட் கைன்ட்லி லைட்
* குறள் (1940)
* சிலப்பதிகாரம்

### இலக்கியத் திறனாய்வுகள்

* கன்னடிகரிகே ஒல்லேயே சாகித்யா
* கன்னட கைப்பிடி (கன்னட இலக்கிய வரலாறு)

## மேற்கோள்

பகுப்பு:கன்னட எழுத்தாளர்கள்
பகுப்பு:தும்கூர் மாவட்ட மக்கள்
பகுப்பு:1881 பிறப்புகள்
பகுப்பு:1946 இறப்புகள்
லும்பனான் போர்

**லும்பனான் போர்** (*Battle of Lumphanan*) 1057 ஆம் ஆண்டு ஆகத்து 15 அன்று இசுக்காட்லாந்து மன்னர் மக்பெத் மற்றும் வருங்கால மன்னர் மூன்றாம் மால்கம் ஆகியோருக்கு இடையே நடைபெற்றது. இப்போரில் மக்பெத் கொல்லப்பட்டார். அவரது பின்வாங்கிய படைகள் வடக்கில்  இருந்தது. பாரம்பரிய வழக்கின்படி, போர்  அபர்தீன்சயரில் உள்ள  லும்பனான் கோட்டை அருகே நடந்தது. மக்பெத்தின் கல், லும்பனான் கோட்டையில் இருந்து சுமார் 300 மீ தென்-மேற்கில் இருக்கிறது. இந்த கல்லின் மீதுதான் மக்பெத்தின் தலை துண்டிக்கப்பட்டு கொலை செய்யப்பட்டிருக்க வேண்டும் எனக் கூறப்படுகிறது. 

## குறிப்புகள்

பகுப்பு:11-ஆம் நூற்றாண்டுப் போர்கள்
பகுப்பு:1057 நிகழ்வுகள்
மாபெரும் காந்தத் தடை

மாபெரும் என்ற வார்த்தை இந்த தலைப்பை திசைதிருப்பலாம். உண்மையில் காந்தத் தடை சாதனங்கள் மிகப்பெரியவை அல்ல. இரண்டு காந்த எதிரிணைப்புகளால் ஆனா தகடுகளுக்கு இடையே பொருத்தப்பட்ட மென்படல மின்கடத்திகளே. "மாபெரும்" என்ற வார்த்தை பயன்பட காரணம், இவற்றை காந்தப்புலனுக்கு உட்படுத்தினால், மின் கடத்துத்திறனில் மிக அதிக மாற்றத்தை உணர முடியும்.

## உசாத்துணைகள்

பகுப்பு:மின்னியல்
பகுப்பு:காந்தவியல்
இடவமைப்பு கொலை

**இடவமைப்புக் கொலை** (*topocide*)  என்பது வேண்டுமென்றே நிலத்தை தொழிலக விரிவாக்கம் மற்றும் மாற்றத்திற்காக நீக்குதல் ஆகும், இதனால் முந்தைய நிலவமைப்பு மற்றும் அதன் பண்புகள் அழிக்கப்படுகின்றன.

இதன் மற்றொரு சொற்கூறு **வாழ்விடக்கொலை**, **வசிப்பிட அழிப்பு** ஆகும்; இவ்விரு சொற்களும் ஒரு பொருள் கொண்டவை அல்லது எதிர்மறை பொருள் கொண்டதாக இருக்கலாம். இடவமைப்பு கொலை என்பது அழிப்பவரின் கண்ணோட்டத்தில் இருந்து குறிப்பிடப்படுகிறது (பொதுவாக வெளிநபர்கள்), வசிப்பிட அழிப்பு என்பது குடியிருப்பவர்களின் கண்ணோட்டத்தில் இருந்து குறிப்பிடப்படுகிறது.

இடவமைப்பு  கொலை என்பது தொழிலக விரிவாக்கத்திற்காக வேண்டுமென்றே செய்யப்பட்டதின் விளைவு ஆகும். தொழிற்சாலைகள் தோன்றும் போது, மக்களின் வாழ்க்கை தொழிற்சாலையை மையமாக கொண்டு சுழல்கின்றது. புது வேலைகள் தோன்றுகின்றன மற்றும் சுற்றுச்சூழல் மற்றும் கலாச்சார நிலவமைப்பு முற்றிலும் நிரந்தரமாக மாறுகின்றது.

விவாதத்திற்கு தகுந்த எடுத்துக்காட்டுகள், இரண்டாம் உலகப்போரின் முடிவில் ஏற்பட்ட டிரெச்டென் அழிப்பு மற்றும் கம்போடியாவின் கிமெர் ரொகின் அழிப்பு ஆகும்.

## மேற்கோள்கள்

பகுப்பு:புவியியல்
பகுப்பு:துப்புரவு முடிந்த கோயம்புத்தூர் மாவட்ட ஆசிரியர்கள் தொடங்கிய கட்டுரைகள்
வெள்ளீய(II) குளோரைடு

**வெள்ளீய(II) குளோரைடு**, சிடானசு குளோரைடு எனவும் அழைக்கப்படுகிறது. வெள்ளை நிறப் படிகமாக உள்ள இதன் வாய்ப்பாடு SnCl2. இது நிலையான டைஐதரேட்டுகளைத் தருகிறது. ஆனால் நீர்த்த கரைசல்களில் நீரார்பகுப்படைகிறது. அமிலக் கரைசல்களில் வெள்ளீய(II) குளோரைடு ஒடுக்கும் காரணியாகப் பயன்படுத்தப்படுகிறது.

## தயாரிப்பு
Sn (s) + 2 HCl (aq) → SnCl2 (aq) + H 2 (g)

## குறிப்புகள்

## மேற்கோள்கள்
* N. N. Greenwood, A. Earnshaw, *வேதியியல் கூறுகள்*, 2nd ed., பட்டர்வொர்த்-Heinemann, ஆக்ஸ்போர்டு, இங்கிலாந்து, 1997.
* *கையேடு வேதியியல் மற்றும் இயற்பியல்*, 71 வது பதிப்பு, CRC பிரஸ், ஆன் ஆர்பர், மிச்சிகன், 1990.
* *மெர்க் குறியீட்டு*, 7 ஆம் பதிப்பு, மெர்க் & கோ, Rahway, நியூ ஜெர்சி, அமெரிக்கா, 1960.
* A. F. கிணறுகள், *'கட்டமைப்பு கனிம வேதியியல்*, 5th ed., ஆக்ஸ்போர்டு பல்கலைக்கழக பிரஸ், ஆக்ஸ்போர்டு, இங்கிலாந்து, 1984.
* J. மார்ச், *மேம்பட்ட கரிம வேதியியல்*, 4th ed., பி. 723, விலே, நியூயார்க், 1992.

பகுப்பு:குளோரைடுகள்
பகுப்பு:ஒருங்கிணைவுச் சேர்மங்கள்
பகுப்பு:நீர் ஈர்க்கும் பொருட்கள்
பகுப்பு:உலோக ஆலைடுகள்
பகுப்பு:ஒடுக்கிகள்
பகுப்பு:வெள்ளீய(II) சேர்மங்கள்
பெப்டைடு பிணைப்பு

வலது|thumb|பெப்டைடு பிணைப்பு
**பெப்டைடு பிணைப்பு **(peptide bond) அல்லது **அமைடு பிணைப்பு **(amide bond) என்பது ஒரு புரதச் சங்கிலி அல்லது புரதக்கூறு ஒன்றில் காணப்படும் இரண்டு அடுத்தடுத்த அமினோ அமில ஒற்றை மூலக்கூறுகளை இணைக்கின்ற  வேதியியற் பிணைப்புகளுள் ஒன்றான சகப்பிணைப்பு ஆகும்.

## தொகுப்பு முறை
வலது|thumb|பெப்டைடு பிணைப்பு உருவாக்கம்
வலது|thumb|கிளைசீன் குறுக்க வினை
இரண்டு அமினோ அமிலங்கள் ஒரு டைபெப்டைடை ஒரு பெப்டைடு பிணைப்பின் வழியாக உருவாக்கினால் அது குறுக்க வினை என அழைக்கப் படுகிறது.  இந்தக்  குறுக்க  வினையில், இரண்டு அமினோ அமிலங்களில் கார்பாக்சிலிக் அமில வேதி வினைக்குழு மூலமாக ஒரு மூலக்கூறும் அமீன் வேதி வினைக்குழு மூலமாக மற்றொரு மூலக்கூறும் ஒன்றை ஒன்று நெருங்குகின்றன.  ஒரு  மூலக்கூறானது  அதன் கார்பாக்சிலிக் அமிலத் தொகுதியிலிருந்து  (COOH) ஒரு ஐதரசன் மற்றும் ஆக்சிசனையும்,   மற்றொரு மூலக்கூறானது, அமீன் தொகுதியிலிருந்து (NH2) ஒரு ஐதரசனையும், இழந்து ஒரு நீர் மூலக்கூற்றினை  (H2O) உருவாக்குகின்றன. இதன் காரணமாக, இரண்டு அமினோ அமிலங்களும் ஒரு பெப்டைடு பிணைப்பின் (-CO-NH-) மூலம் இணைந்து ஒரு டைபெப்டைடினை உருவாக்குகின்றன.பெப்டைடு பிணைப்பானது ஒரு அமினோ அமிலத்தின் கார்பாக்சிலிக் அமிலத் தொகுதி மற்றும் மற்றொரு அமினோ அமிலத்தின் அமினோ தொகுதி ஆகியவற்றிலிருந்து ஒரு நீர் மூலக்கூற்றினை (H2O) இழந்து உருவாவதால் இது நீர்நீக்க தொகுப்பு வினையாக (குறுக்க வினை எனவும் அழைக்கப்படுகிறது) உள்ளது. இந்த பெப்டைடு  பிணைப்பு உருவாதல் வினை ஆற்றலை உட்கொள்கிறது. இதற்குத் தேவைப்படும் ஆற்றலானது, உயிருள்ள பொருட்களில் காணப்படும் அடினோசின் முப்பாசுபேட்டிலிருந்து   பெறப்படுகிறது. புரதக்கூறுகள் மற்றும் புரதம் ஆகியவை அமினோ அமிலம் ங்களின் பெப்டைடு பிணைப்பினால் உருவானவை. உயிருள்ள பொருட்கள் என்சைம்களை பாலிபெப்டைடுகள் மற்றும் இரைபோசோம்களை புரதங்களை உற்பத்தி செய்ய பயன்படுத்திக் கொள்கின்றன. பெப்டைடுகள் சில குறிப்பிட்ட நொதிகளால் உருவாக்கப்படுகின்றன. உதாரணமாக, முப்பெப்டைடான குளுடாதயோன் தனித்த அமினோ அமிலங்களிலிருந்து இரண்டு படிநிலைகளில் தொகுக்கப்படுகிறது. அந்த இரண்டு நொதிகளாவன: காமா-குளுடமைல்சைசிடைன் சிந்தசுடேட் மற்றும் குளுட்டாதயோன் சிந்தெடேசு ஆகியவை ஆகும்.

## மேற்கோள்கள்


பகுப்பு:வேதிப் பிணைப்பு
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
செர்பென்டைன் காரப்போலி

thumb|எலஜிக் வெஸ்னெ மெர்மரி (Elazığ vişne mermeri)
**செர்பென்டைன் காரப்போலி** என்பது, டெர்பீன் இன்டோல் காரப்போலி ஆகும். இது அபோசயனேசி (Apocynaceae) தாவர வகையைச் சார்ந்த நித்திய கல்யாணி, சர்பகந்தி போன்ற தாவரங்களிலிருந்து பெறப்படுகிறது.

## மேற்கோள்கள்

பகுப்பு:ஆல்கலாய்டுகள்
முல்டாமைன்

**முல்டாமைன் (Muldamine)** ஒரு பைடோஸ்டீரால் காரப்போலி. இது வெராட்ரம் கலிஃபோர்னிகம் (Veratrum californicum) என்ற பொருளிலிருந்து தனிமைப்படுத்தப்படுகிறது. 
டையீன்மைன் (teinemine) எனும் பிபெரிடின் (piperidine) ஸ்டீராய்டில் உள்ள அசிடேட் எஸ்டர் ஆகும்.

## மேலும் பார்க்க
* வெராட்ரம் (Veratrum)
* வெராட்ரிடைன் (Veratridine)

## மேற்கோள்கள்

பகுப்பு:அசிட்டேட்டு எசுத்தர்கள்
999 (எண்)

**999** (**தொளாயிரத்து தொண்ணூற்றொன்பது**) என்பது 998க்கு பின்வரும், 1000க்கு முன்வரும் இயலெண் ஆகும். 

## கணிதத்தில்
* ஒரு ஹர்ஷத் எண்
* ஒரு கப்ரேக்கர் எண்.  
* 10 மற்றும் 36 ஆகிய அடிகளில் அமைந்த ஒரு ஒற்றெண்) 
* 10, 14 (51514), மற்றும் 36 (RR36) ஆகிய அடிகளில் அமைந்த ஒரு இருவழியொக்கும் எண்.
* மிகப்பெரிய மூவிலக்க பதின்ம முழு எண்.

## குறியியல் மற்றும் எண்கணிதம்
சப்சீனியசு  எண் கணிதத்தில் எண் 999 ஆனது பாப் டாப்சை பிரதிபலிக்கிறது.

## அவசர எண்
பல நாடுகளில் அவசர சேவைகளுக்கான தொடர்பு இலக்கமாக பயன்படுகிறது  

## குறிப்புகள்

பகுப்பு:முழு எண்கள்
ஆஹாஜி ஆறு

ஆஹாஜி நதி டோசமைடான் முதல் சங்கம் வரை சுக்நாக் நல்லாவிலிருந்து இயங்கும் ஒரு நதி. ஆஹாஜி நதி 220 கி.மீ. நீளமும் 10 முதல் 50 மீட்டர் அகலமும் கொண்டது. அந்த நதியின்  நீரின் அதிகபச்ச வேகம் (40-50 கி.மீ. / மணி) உள்ளது. வஹாபொரா மற்றும் பிற கிராமங்களை உள்ளடக்கிய பல கிராமங்களை அது பாசனம் செய்கின்றது. சுக்நாக் நீர் திட்டத்திலிருந்து  சுத்தமான குடிநீர்  பீர்வா நகரம், மாகம் நகரம் போன்றவற்றை வழங்கபடுகிறது. அகா சையட் ரோல்லுல்லா மெஹ்தி, எம்.எல்.ஏ. புத்காம் வஹாபொரா கிராமத்தில் ஆற்றின் மீது ஒரு பாலத்தை உருவாக்கியது, இது வாகாபோராவையும் மாகாமையும் இணைக்கிறது. 2014 ஆம் ஆண்டில், இந்த ஆற்றில் ஏற்பட்ட வெள்ளத்தில் அனைத்து விளைநிலங்களும் அழிந்தன.

பகுப்பு:ஜம்மு காஷ்மீர் ஆறுகள்
பையம்பள்ளி

இந்தியா நாட்டில் தமிழ்நாடு மாநிலத்தில் திருப்பத்தூர் மாவட்டத்தில் திருப்பத்தூர் தாலுகா  **பையம்பள்ளி** என்ற கிராமம் உள்ளது. இது பர்கூரில் இருந்து கிழக்கில் 5 கி. மீ மற்றும் நாட்டறம்பள்ளியில் மேற்கு பக்கமாக 8 கி. மீ தொலைவில் உள்ளது. இப்பகுதியில் அகழ்வாராய்ச்சித் தளமாக இது அறியப்படுகிறது. இது  புதிய கற்காலம் மற்றும் பெருங்கற்காலங்களில் உள்ளது. 
1964-65 மற்றும் 1967-68 ஆண்டுகளில் ஷிகரிபுர ரங்கநாத ராவ் தலைமையிலான இந்தியாவின் தொல்பொருள் ஆய்வு நிறுவனம் இந்த பிராந்தியத்தில் அகழ்வாய்வுகளை நடத்தியது. 

திருப்பத்தூர் அருகே உள்ளது பையம்பள்ளி. இங்கு மைய அரசு அகழாய்வு மேற்கொண்டு பல புதிய செய்திகளை வழங்கியுள்ளது. இவ்வகழ்வாய்வு, முதன்முதலாகத் தமிழகத்தில் புதிய கற்கால மக்கள் வாழ்ந்ததற்கான தடயங்களும், அவர்கள் விவசாயம் செய்துள்ளனர் என்பதற்குரிய சான்றாகப் பயிர் வகைகளையும் கண்டடைந்த சிறப்பு பெற்றதாகும்.

மட்கலன்களையும் உபயோகப்படுத்தியுள்ளனர். மேலும், இங்கு கற்கோடாரிகள், அம்மிக்கற்கள், குழவிக்கற்கள், திரிகைக் கற்களும் கிடைத்துள்ளன. இதிலிருந்து, அம்மி, திரிகை முதலான கருவிகளைப் பயன்படுத்தி தானியங்களை அரைத்து உணவாகப் பயன்படுத்தியதையும், தானியங்களில் இருந்து கொட்டைகளைப் பிரித்து எடுக்கும் அறிவையும் பெற்றிருந்தனர் என்பதையும் அறியமுடிகிறது.*6 

இங்கு கால்நடைகளின் சுடுமண் உருவங்கள் கிடைத்துள்ளன. இக்கால மக்கள் விவசாயத்தின் பயனறிந்து வாழ்ந்தார்கள் என்பதற்குச் சான்றாக கேழ்வரகு (Ragi), பச்சைப்பயிறு (Green Gram), கொள்ளு (Horse Gram) மற்றும் சோளம் போன்ற பயிர் வகைகள் மக்கிய நிலையில் கிடைத்துள்ளன. மேலும், மக்கள் தங்கும் இருப்பிடங்களாக தரைமட்டப் பள்ளங்களும் (Pit Dwelling) வெட்டப்பட்டு, அதன்மேல் புல் வேய்ந்த கூறைகளை அமைத்துக்கொண்டதற்கான அடையாளங்களும் கிடைத்துள்ளன. இவற்றின் தரை, தட்டைக் கற்களால் பாவப்பட்டிருந்தன. இவர்கள், வட்டம் மற்றும் நீள்வட்ட வடிவிலான புல் வேய்ந்த கூரை வீடுகளில் வசித்தனர் என்பதற்கு அடையாளமாக, மரக்கம்புகள் நடும் குழிகளும் (Post Holes) அகழாய்வில் வெளிப்பட்டுள்ளன. 

தக்காணத்தில் வாழ்ந்த கால்நடை மேய்ப்பர்கள் புதிய கற்காலத்தைச் சேர்ந்தவர்கள் என்றும், அவர்கள் ஈரான் பகுதியில் இருந்து குடிபெயர்ந்து வந்தவர்கள் என்றும் கருதப்படுகிறது. ஆனால், பென்காடு லெவின் போன்றவர்கள், அவர்கள் தென்னிந்தியாவைச் சார்ந்த தொல்குடிகளே என்பர்.*3 இக்கருத்து ஏற்புடையதாகும். தக்காணத்தில் வாழ்ந்த கால்நடை மேய்ப்பவர்கள் தொண்டை மண்டலத்திலும் வாழ்ந்துள்ளர். மத்திய அரசு தொல்லியல் துறை மேற்கொண்ட பையம்பள்ளி அகழாய்வில் கிடைத்த சான்றுகளின் அடிப்படையில் புதிய கற்காலத்தின் முடிவும், பெருங் கற்காலத்தின் தொடக்கமும் வெளிப்படுவதைக் காணமுடிகிறது. இதனை இங்கு கணப்பட்ட மண்ணடுக்கில் புதிய கற்காலத்தைத் தொடர்ந்து, மேலடுக்கில் பெருங் கற்காலப் பண்பாட்டு எச்சங்கள் காணப்படுவதும் உறுதி செய்கிறது.

## மேற்கோள்கள்

பகுப்பு:தமிழக தொல்லியற்களங்கள்
பகுப்பு:வேலூர் மாவட்டத்திலுள்ள ஊர்களும் நகரங்களும்
தர்மா நதி

**தர்மா நதி** யானது தர்மா கங்கா என்று அழைக்கப்படுகிறது . இந்த நதியானது சீனாவின் திபெத் தன்னாட்சி எல்லைக்கு  அருகே இந்தியாவில் உள்ள டாவ் என்ற இடத்தில் உருவாகிறது.

 தர்மா பள்ளத்தாக்கு வழியாக இந்த ஆறு பாய்கிறது.   நதியானது திதங்கில் லசார் யாங்டியுடன் (Lassar Yankti) இணைகிறது, பின்னர் உத்தரகண்ட் மாநிலத்திலுள்ள பித்தோராகர் மாவட்டமான தவாஹத்தில் உள்ள காளி ஆற்றில் இணைக்கும் வரை தியூலிங்கங்கா (Dhauliganga ) என்று இந்த நதி அழைக்கப்படுகிறது.

## மேற்கோள்கள்
 

பகுப்பு:இந்திய ஆறுகள்
அம்பை - 12 (நெல்)

**அம்பை - 12** (*ASD 12*) பிரபலமாக **ஒட்டு ஆனைக்கொம்பன்** (*Ottu anaikomban*) எனப்படும் இந்த நெல் வகை, நல் விதைத் தேர்வு (*Pureline*) முறையில் (*மற்றொரு மூலத்தின்படி, *'பீ டீ பி - 15 / ஜி இ பி - 24*' (*PTB 15 / GEB 24*) என இரு நெல் வகைகளை இணைத்து*) உருவாக்கப்பட்ட  தமிழ்நாட்டின் நெல் வகையாகும்.

## வெளியீடு
தமிழக நெல்லை மாவட்டத்தின், அம்பையில் அமைந்துள்ள தமிழ்நாடு நெல் ஆராய்ச்சி நிறுவனம் (*Rice Research Station, Ambasamudram*), 1964 ஆம் ஆண்டு, இவ்வகை நெல்லை  வெளியிடப்பட்டதாக அறியப்படுகிறது.

## காலம்
நீண்டக்கால நெற்பயிர்களில் ஒன்றான இது, 165 நாட்களில் அறுவடைக்கு வரக்கூடியதாக கருதப்படுகிறது. இதுபோன்ற நெடுங்கால நெற்பயிர்கள், முன் சம்பா, சம்பா, பின்சம்பா, தாளடி / பிசாணம், மற்றும் பின் பிசாணம். போன்ற பட்டங்கள் (பருவங்கள்) ஏற்றதாக கூறப்படுகிறது.

## சாகுபடி
நீர்ப்பாசன வசதியுள்ள, தமிழகத்தின் அனைத்து மாவட்டங்களிலும், சாகுபடி செய்ய உகந்தப் பகுதியாக கூறப்படும் அம்பை - 12 நெல் வகை, புதுச்சேரி ஒன்றியப் பகுதியிலும் சாகுபடி செய்ய பரிந்துரைக்கப்படுகிறது.

## சிறப்புப் பண்புகள்
* இந்த நெல் இரகம், ஒரு ஏக்கருக்கு 4500 கிலோவரை (*4.5 t/ha*) மகசூல் தரக்கூடியது.
* இதன் நெற்பயிர், பிசாணப் பருவத்தில் அதிக விளைச்சல் தரக்கூடியது.
* இந்நேல்லின் அரிசி, வெள்ளை நிறத்தில் மிதமெல்லிய சன்ன வடிவில் உள்ளது.

## இவற்றையும் காண்க
* பாரம்பரிய நெல்
* இயற்கை வேளாண்மை
* வேளாண்மை 

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
விலங்கில்லா விவசாயம்

**விலங்கில்லா விவசாயம்** (*Animal-free agriculture*) என்பது விலங்குகளையோ, விலங்குகளிடமிருந்து பெறப்படும் பொருட்களையோ பயன்படுத்தாமல் விவசாயம் செய்வது ஆகும். விலங்கில்லா விவசாயம் செய்பவர்கள் வீட்டு விலங்குகளை விவசாய பணிகளில் பயன்படுத்தவோ, அவை மூலம் பெறப்படும் பொருட்களை உரமாகப் பயன்படுத்தவோ மாட்டார்கள். அதற்கு பதிலாக பசுந்தாள் உரங்களைப் பயன்படுத்துகின்றனர். இவர்கள் கனிம அல்லது கரிம நுட்பங்களை விவசாயத்தில் பயன்படுத்துகின்றனர். தற்போது விலங்கில்லா விவசாயத்தில் கனிம வகைகளைப் பயன்படுத்துவதில் கவனம் செலுத்த விவாதித்து வருகிறார்கள்.

## இவற்றையும் பார்க்க
* நனிசைவம்

## மேற்கோள்கள்

பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:வேளாண்மை
பகுப்பு:நனிசைவம்
பகுப்பு:விலங்குரிமை
பகுப்பு:விலங்குரிமை தொடர்பான குறுங்கட்டுரைகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
புரட்சிகர உருசியா (இதழ்)

**புரட்சிகர உருசியா** (, *ரெவலூத்த்சியோன்னயா ரசியா*, *Revolutionary Russia*) என்பது 1900 ஆம் ஆண்டின் பிற்பகுதியிலிருந்து உருசியாவில் வெளியிடப்பட்ட சோசலிச-புரட்சியாளர்களின் லீக்கின் ஒரு சட்டவிரோத வெளியீடு ஆகும். 1902 சனவரி முதல் 1905 டிசம்பர் வரை சோசலிச புரட்சிக் கட்சியின் ஒரு அங்கமாக ஜெனீவாவில் வெளியிடப்பட்டது. அது பின்பு 1905 இல் செயலிழந்தது.

## மேற்கோள்கள்

பகுப்பு:உருசிய இதழ்கள்
இலோர்டு வோல்டெமோர்ட்

**இலோர்டு வோல்டெமோர்ட்** (, அல்லது ; பிறப்பு **டோம் மார்வலோ இரிடில்**) என்பவர் ஜே. கே. ரௌலிங்கின் *[[ஆரி பாட்டர்]]* புதினத் தொடரில் வரும் முக்கிய கதாப்பாதிரமும், அக்கதையின் வில்லனும் ஆவார். இலோர்டு வோல்டெமோர்ட் 1997இல் வெளியான *[[ஆரி பாட்டர் அண்டு த பிலோசபர்சு இசுடோன் (நூல்)|ஆரி பாட்டர் அண்டு த பிலோசபர்சு இசுடோனில்]]* முதலாவதாக தோன்றுகின்றார். *[[ஆரி பாட்டர் அண்டு த பிரிசினர் ஆப் ஆசுகபான் (நூல்)|ஆரி பாட்டர் அண்டு த பிரிசினர் ஆப் ஆசுகபான்]]* தவிர்ந்த அனைத்து புத்தகங்களிலும் வோல்டெமோர்ட் நபராகவோ அல்லது ஞாபகமாகவோ காட்சியளிக்கிறார். அப்புத்தகத்தில் குறிப்பிடப்பட்டு மட்டுமே உள்ளார்.

## மேற்கோள்கள்

பகுப்பு:ஆரி பாட்டர் கதாப்பாத்திரங்கள்